cyanic-selkie/wikianc huggingface dataset:
Pultavan alue
Pultavan alueen suurimmat taajamat
Ohessa on lueteltu kaikki Pultavan alueen kaupungit ja yli 7 000 asukkaan kaupunkityyppiset taajamat (ktt) vuoden 2017 alun arvioituine väkilukuineen.
Michal Krištof
Seuraura
Kaudeksi 2013–2014 Krištof teki sopimuksen Sportin Mestis-joukkueen kanssa. Hänen tulokaskautensa miesten peleissä toi 50 runkosarja- ja yhdessä playoff-ottelussa tehot 2+29=31. Krištof voitti Mestiksen tulokkaiden syöttöpörssin. Huhtikuussa 2014 hän teki vuoden mittaisen jatkosopimuksen seuraavaksi kaudeksi SM-liigaan nostetun Sportin kanssa.
Benthesikyme
Benthesikyme oli kreikkalaisessa mytologiassa Poseidonin ja tämän puolison Amfitriten tytär.
Naomi Ellemers
Ellemers opiskeli Kalifornian yliopistossa (UCLA Berkeley; 1980-1981) ja sitten Groningenin yliopistossa valmistuen sosiaalipsykologiasta (B.Sc., 1987). Tohtoritutkinnon sosiaalipsykologiasta hän suoritti samassa yliopistossa (1991). Väitöstyön aiheena oli Identity management strategies: The influence of socio-structural variables on strategies of individual mobility and social change.
Ilja Leonard Pfeijffer
Ilja Leonard Pfeijffer (s. 17. tammikuuta 1968 Rijswijk, Alankomaat ) on alankomaalainen kirjailija. Hän opetti Leidenin yliopistossa pitkään klassisia kieliä. Hän on asunut vuodesta 2008 Italiassa Bolognassa. .
Bill McKinney
Bill McKinney (12. syyskuuta 1931 – 1. joulukuuta 2011 ) oli yhdysvaltalainen näyttelijä. Elokuvia, joissa hän on esiintynyt, ovat muiden muassa Syvä joki (1972), Rambo – taistelija (1982), Kielletty kohde (1989) ja Vihreä maili (1999). Hän näytteli erityisen paljon Clint Eastwoodin kanssa etenkin 1970-luvulla, elokuvissa Rajut kaverit (1974), Lainsuojaton (1976), Luotikuja (1977), Mies San Fernandosta (1978), Lällärit lakoon (1980) sekä Bronco Billy (1980). Hän vieraili myös lukuisissa televisiosarjoissa, kuten Columbo, Ritari Ässä ja Murhasta tuli totta.
McKinney syntyi Chattanoogassa, Tennesseessä. Hän liittyi Yhdysvaltain laivastoon 19-vuotiaana ja palveltuaan Korean sodassa opiskeli Kalifornian kuuluisassa Pasadena Playhousessa sekä Lee Strasbergin The Actors Studiossa New Yorkissa.
Tiemerkintä
Tavallisimpia tiemerkintöjä ovat kaistaviivat, yleensä valkoiset katkoviivat, jotka erottavat tien eri kaistat toisistaan. Jos tiellä on vain yksi kaista kumpaankin suuntaan kulkevaa liikennettä varten, ne erottavat toisistaan eri suuntiin kulkevan liikenteen. Kuitenkin jos vastaantulijoita ei ole, ne saa lyhyeksi ajaksi ylittää edessä olevan hitaamman ajoneuvon ohittamista varten. Jos valkoisen katkoviivan eteen on maalattu yhtäjaksoinen keltainen viiva, ei kaistaviivaa saa ylittää sen kohdalla, esimerkiksi hitaampaa ajoneuvoa ohitettaessa. Jos samalla tiellä on useampi kuin yksi kaista samaan suuntaan kulkevaa liikennettä varten, erotetaan nekin toisistaan valkoisilla katkoviivoilla.
Maalaus
thumb|right|Tiestön keski- ja reunaviivat ovat yleisimmin maalaamalla toteutettuja tiemerkintöjä.
Muovitus
Muovitusta on käytetty jo 1960-luvulta saakka ulkomailla. Suomessa sen käyttöä rajoittaa talviolosuhteet. Muovi kiinnitetään erikoislaastilla tai kuumentamalla opasteen liima-aines.
Epoksointi
Epoksointia käytetään Suomessakin. Se on maalaamista hiukan kalliimpi merkintätapa. Usein käytettyjä kohteita ovat valtateiden korotetut reunaviivat. Niillä saadaan aikaan meluefekti renkaisiin, mikäli auto ajautuu liikaa ajokaistan reunaan. Epoksi on visuaalisista merkinnöistä kestävin materiaali.
Saha (soitin)
Sahalle tyypillistä ohjelmistoa ovat kansanlaulut, hitaat iskelmät tai virret – tai yleensä glissando- ja vibrato-tehosteet musiikin taustalla.
Historia
Vaikka sahansoiton mainitaan joskus alkaneen Appalakkien vuoristossa Yhdysvalloissa 1800-luvulla, lienee todennäköisempää, että sahan musiikillinen käyttö on alkanut itsenäisesti useammissa maissa, myös Euroopassa. Sahansoiton synnyinmaiksi on mainittu Yhdysvaltojen ohella myös Argentiina ja Venäjä. Yleensä sahansoiton uskotaan alkaneen aikaisintaan 1600-luvun lopulla, kun terästeräisten sahojen massatuotanto alkoi.
Green River (yhtye)
Historia
1985 puolivälissä yhtye aloitti ensimmäisen maanlaajuisen kiertueensa, jonka tarkoituksena oli mainostaa Come On Down EP:tä. Levyn julkaiseminen kuitenkin myöhästyi kyseenalaistaen kiertueen merkityksen. Kaikin tavoin kokemus oli kaikkea muuta kuin positiivinen, vaikkakin se auttoi vankistamaan suhteita muihin amerikkalaisiin indie rock -bändeihin. Näiden muassa Sonic Youth, joka myöhemmin lainasi Come On Down -kappaleen omalla nimellä "Never Mind (What Was It Any Way?)" vuoden 2000 New York City Ghosts & Flowers -albumilleen. Syksyllä 1985 Come on Down julkaistiin viimein New Yorkista alun perin kotoisin olevalla Homestead Records -levy-yhtiöllä. Vaikka levy ei myynytkään hyvin, sitä pidetään laajasti ensimmäisenä grunge-levynä.
Hajoamisen jälkeen
Arm taas soitti välittömästi vanhalle ystävälleen ja yhtyekaverilleen Steven Turnerille. Yhdessä he värväsivät basisti Matt Lukinin (aiemmin soitti The Melvinsissä) ja rumpali Dan Petersin (Bundle of Hiss and Feastista) perustaakseen Mudhoneyn 1988 alussa. Mudhoneytä alettiin pian pitää yhtenä Seattle-kuvion lupaavimmista yhtyeistä singlellään "Touch Me I'm Sick" sekä debyytti-EP:llään Superfuzz Bigmuffsaaden ylistäviä arvosteluja musiikkilehdistössä. Kahden muun Sub Popilla julkaistulla julkaistun hyvin vastaanotetun levyn jälkeen Mudhoney ja Arm allekirjoittivat sopimuksen suuren levy-yhtiön Reprise Recordsin kanssa 1992, julkaisten Piece of Caken myöhemmin samana vuonna. Arm ja Turner ovat myös myöhemmin soittaneet yhdessä sivuprojektissa The Monkeywrenchissä.
Jan Železný
Tšekkoslovakian hajoamisen jälkeen Železný edusti Tšekin tasavaltaa. Hän pitää hallussaan keihäänheiton maailmanennätystulosta 98,48 metriä, jonka hän heitti 25. toukokuuta 1996 Jenan kaupungissa Saksassa. Hän heitti maailmanennätyksen kilpailun kolmannella heitollaan ja samassa kilpailussa hän ylitti 90 metriä myös toisella (92,88 m) ja neljännellä heitollaan (91,44 m). Vielä vuonna 2017 hänellä oli hallussaan viisi kaikkien aikojen tilaston parasta tulosta ja kuusi parasta heittoa, sillä Železný heitti Sheffieldissä 29.8.1993 samassa kilpailussa 95,34 ja 95,66 metriä. Železnýn jälkeen seuraava 94 metrin ylittäjä oli Johannes Vetter heinäkuussa 2017. Železnýn sadan parhaan heiton keskiarvo on 90,71 metriä ja parhaimman heittosarjan keskiarvo 91,37 metriä (90,58 – 91,44 – 92,26 – 87,62 – 92,30 – 94,02, yhteenlaskettu pituus 548,22 metriä). Železný on ainoa heittäjä nykykeihäällä, joka on kyennyt heittämään samassa kilpailussa viisi kertaa yli 90 metriä. Vanhalla keihäsmallilla kyseiseen saavutukseen on yltänyt myös Detlef Michel. Lähimmäksi nykykeihäällä ovat yltäneet Johannes Vetter neljällä sekä Thomas Röhler ja Sergei Makarov kahdella yli 90 metrin heitolla. Železnýn kolmen käytössä olleen keihäsmallien ennätysten yhteismitta on 277,90 metriä, mikä on enemmän kuin yhdelläkään toisella keihäänheittäjällä (Tom Petranoff 276,28 metriä ja Seppo Räty 273,28 metriä).
André-Marie Ampère
Työ sähkömagnetismin parissa
Ampèren tutkimukset osoittivat, että sähkövirta vaikuttaa magneettiseen neulaan ja kaksi sähkövirtaa vaikuttaa toisiinsa. Kaksi samansuuntaista, virtaa kuljettavaa johdinta vetävät toisiaan puoleensa, jos virrat kulkevat samaan suuntaan, ja hylkivät toisiaan, jos virrat kulkevat eri suuntiin. Hän näytti, että vapaasti pystyakselin ympäri kääntyvä kuparikäämi kääntyy pohjois-etelä -suuntaan kompassineulan tapaan virran kulkiessa läpi. Lisäksi kaksi vastaavaa käämiä vaikuttavat toisiinsa kuten kaksi sauvamagneettia. Tämä johti Ampèren ajattelemaan, että luonnollinen magnetismi johtuu kiertävästä sähkövirrasta magneettisissa kappaleissa. Hän kuvitteli, että jokainen molekyyli magneettista materiaalia sisältää itsensä sisällä pyörivän virran, esittäen näin pientä sähkömagneettia. Kun materiaali ei ole magnetisoitu, yksittäiset molekyylisähkömagneetit ovat suuntautuneet satunnaisesti eri suuntiin, ja nettovaikutus on nolla. Magnetisoiduissa kappaleissa molekyylimagneetit ovat ainakin osittain samansuuntaisia, aiheuttaen magneettisen vetovoiman tai hylkimisvoiman. Nämä näkemykset ovat täysin modernin fysiikan vahvistamat ja ne olivat aikaansa edellä. Ampèren aikalaiset suhtautuivat hänen teoriaansa avoimen skeptisesti. Keskeisin tuloksista tunnetaan Ampèren lakina.
Muuta
Koska Ampère oli ensimmäinen, joka muotoili selvästi ajatuksen sähkövirrasta varauksen liikkeenä johdinta pitkin, sähkövirran yksikkö nimettiin 1881 hänen kunniakseen. Yksi ampeeri määritellään virtana, joka kuljettaa 1 coulombin verran varausta sekunnissa johtimen poikkileikkauksen lävitse. James Maxwell kutsui Ampèrea kunnianimellä ”sähkön Newton”.
Daniel Burbank
Ura NASAssa
14. marraskuuta 2011 Burbank laukaistiin lennolla Sojuz TMA-22 ISS-avaruusasemalle, missä hän työskenteli puoli vuotta avaruusaseman Retkikunta 29:n lentoinsinöörinä ja Retkikunta 30:n komentajana. Burbank palasi maahan 27. huhtikuuta 2012 lennolla Sojuz TMA-22.
Zembra
Zembra on Tunisialle kuuluva saari Välimeressä. Saari on jyrkkä ja kivinen. Sen korkein kohta on 435 metriä.
Giardia lamblia
Elinkierto
Giardia esiintyy sekä kystoina että trofosoitteina. Kysta vaihe on Giardian infektiivinen vaihe. Ne selviävät infektiokykyisinä ympäristössä jopa muutaman kuukauden ajan ja voivat kulkeutua uuden isännän suolistoon kontaminoituneen ruuan tai juoman kautta. Ohutsuolessa kystasta muodostuu kaksi trofosoittia, jotka tarrautuvat suolen pinnan soluhin. Trofosoiitit imevät ravinteita tartunnan saaneesta henkilöstä. Giardiatrophozoiitit lisääntyvät jakautumalla kahtia prosessissa, jota kutsutaan pitkittäisiksi binäärifissioksi. Giardiatrophozoiitit siirtyvät sitten kohti paksusuolea ja muuttuvat takaisin kystamuotoon ja palaavat ympäristöön ulosteen muka. Molempia muotoja löytyy infektoituneen isännän ulosteesta, mutta vain kystat voivat levittää tartuntaa. Tarrautuminen aiheuttaa sarjan reaktioita, mitkä aiheuttavat giardiaasille tyypillisiä oireita. pienoiskuva|none|Giardia lamblian kierto elimistössä
Eino O. Ahonen
Seurakunnan tehtävissä
Vuonna 1934 Ahonen kierteli saarnaaja Niilo Heimosen kanssa Savossa pitäen hengellisiä tilaisuuksia, joissa he yhdessä soittivat kitaraa ja julistivat evankeliumia. Tämän jälkeen Ahonen toimi lyhyitä aikoja Kuopion ja Hämeenlinnan helluntaiseurakunnan palveluksessa vuonna 1935. Samana vuonna Eino Ahonen siirtyi Kotkaan Vilho Soinisen sijaiseksi Siion-seurakunnan kutsumana.
Eleazar ben Simon
Vuonna 66 hän väijytti joukkoineen legioona XII Fulminatan Beth-Horonissa, kun tämä oli palaamassa epäonnistuneelta Jerusalemin ensimmäiseltä piiritykseltä.
Isak Wacklin
Wacklin oli ensimmäinen ammattitaiteilija Suomessa. Hän maalasi muotokuvia varsinkin 1750-luvun loppupuolella. Wacklin oli myös suomalaisen rokokootaiteen ainoa edustaja. Rokokooksi Wacklinin maalaukset ovat tummasävyisiä. Englannissa maalattu Miss Heckfordin muotokuva on pastellisävyisenä hänen teoksistaan lähimpänä eurooppalaista rokokoota. Wacklinin muotokuvamaalauksissa on usein soikeahko pää, kapeat silmät ja pitkä nenä. Kuten useimmat ammattitaiteilijat tuohon aikaan, hän käytti maalauksissaan kerrosmaalaustekniikkaa.
Jakob Kuhn
Pelaajaurallaan Kuhn edusti FC Zürichiä 1962–1977 voittaen kuusi Sveitsin mestaruutta ja viisi kertaa Sveitsin Cupin. Hän kuului myös Sveitsin maajoukkueen vakiokalustoon ja edusti maataan MM-kisoissa 1962 Chilessä ja 1966 Englannissa. Kaikkiaan Kuhn pelasi 63 maaottelua.
Kuhnin suosio sai uusia mittasuhteita, kun Sveitsi eteni myös MM-lopputurnaukseen 2006. Sveitsi voitti alkulohkonsa ennen Ranskaa, Etelä-Koreaa ja Togoa. Toisen kierroksen jännityskamppailussa Sveitsi menetti kovan taistelun jälkeen jatkopaikan Ukrainalle rangaistuspotkukilpailun jälkeen 0–3.
John Elis Zidbäck
Zidbäck toimi Helsingin Sanomalehtimiesyhdistyksen puheenjohtajana ja Nuorsuomalaisen Sanomalehtimiesyhdistyksen puheenjohtajana.
Richard Roberts (insinööri)
Viimeiset vuodet
Roberts ei ollut kovin menestysekäs yrittäjänä, ja hänen yrityksensä teki konkurssin 1852. Hän jatkoi konsultoivana insinöörinä ja keksijänä elämänsä loppuun ja sai 18 patenttia. Vuonna 1860 hän siirtyi Lontooseen, missä joutui varattomaksi. Hän kuoli tyttärensä hoivissa 1864. Tytär sai myöhemmin eläkkeen isänsä ansioiden tunnustamisen vuoksi.
Mikko Kivekäs
Kivekäs toimi muun muassa Helsingin Diakonissalaitoksen sairaalasielunhoitajana.
The Coffin – The Complete Discography
The Coffin – The Complete Discography on Sentencedin boksijulkaisu, joka sisältää yhtyeen koko diskografian. Se julkaistiin numeroituna 4 000 kappaleen painoksena 13. marraskuuta 2009.
Tammisaaren saaristo
Tammisaaren saaristo on saaristo Suomenlahden rannikolla läntisellä Uudellamaalla. Se sijaitsee pääasiassa Raaseporin kunnassa Hankoniemen ja Porkkalan välisellä rannikko-osuudella. Saaristo jakautuu ulko- ja sisäsaaristoon. Osa ulkosaaristoa kuuluu Tammisaaren saariston kansallispuistoon.
Pohjoismaiset hiihtolajit talviolympialaisissa 1998
10 km (p)
Päivämäärä: 12. helmikuuta
Kaulin
Tunnetuin kaulintyyppi on sellainen, jossa on kahvat välineen molemmissa päissä, mutta kaulimia valmistetaan myös ilman kahvoja. Kaulinten malli vaihtelee kuitenkin hieman maittain ja käyttötarkoituksen mukaan. Virossa kädensijaton malli on yleinen, ja sitä pyöritetään päältä painaen. Italiassa puolestaan käytetään myös pitkiä ja kapeita pastakaulimia ja Karjalassa molemmista päistä suippenevaa piirakkapulikkaa.
Anglards-de-Salers
Anglards-de-Salers on kunta keskisessä Ranskassa Cantalin departementissa Auvergne-Rhône-Alpesin alueella.
Jalkapallon maailmanmestaruuskilpailut 2014
Maskotti
175px|pienoiskuva|Fuleco on Brasilian MM-kilpailujen 2014 virallinen maskotti.
Sijoitusten määräytyminen alkulohkoissa
Alkulohkoissa sijoitukset määräytyvät seuraavanlaisessa järjestyksessä: Jos kaksi tai useampi joukkuetta on kolmen ensimmäisen säännön perusteella tasoissa, käytetään sijoitusten ratkaisuun seuraavia sääntöjä:
Maalintekijät
Oma maali:
Hämähäkkimies (animaatiosarja) (2. tuotantokausi)
Aikakivi (Neogenic Nightmare, Chapter XI: Tablet of Time)
Vanha rikollispomo Silvermane haluaa Aikakiven, joka voisi nuorentaa hänet. Samalla Nuijapää ja uusi robotti nimeltään Megaslayer on Kingpinin lähettämänä saamaan Aikakivi. Myös Lisko sekaantuu asioihin.
Korppikotkan liito (Neogenic Nightmare, Chapter XIII: Shriek of the Vulture)
Aikakiveä käyttäen Adrian Toomesista tulee Korppikotka, jolla on kyky varastaa elinvoimaa nuoremmista ihmisistä. Hän taistelee Hämähäkkimiestä vastaan, muuttaen Hämähäkkimiehen, Debra Whitmanin sekä monia muita vanhuksiksi.
Kristy Cates
Ura
Cates on myös saanut roolin Martyna viikonpituisessa tuotannossa Grease-musikaalista, jota esitetään St. Louisissa Muny-teatterissa.
Marko Koiranen
Marko Koiranen on suomalaisen Koiranen Motorsport, myöhemmin Koiranen GP, -autourheilutallin tallipäällikkö ja perustaja. Hänen tallinsa on kilpaillut muun muassa GP3-, Eurocup Formula Renault- ja Formula Renault Alps -sarjoissa erittäin menestyksekkäästi. Koiranen perusti tallin vuonna 1997 veljensä Jari Koirasen kanssa. Koirasen pyörittämässä tallissa on kilpaillut muun muassa Atte Mustonen, Valtteri Bottas, Kevin Korjus, Daniil Kvyat, Carlos Sainz, John Bryant-Meisner, Hans Villemi, Aaro Vainio, Nyck De Vries, Ignazio D’Agosto, George Russell, Dean Stoneman, Jack Aitken ja Jake Hughes.
Siionin Lähetyslehti
Siionin Lähetyslehti on SRK:n julkaisema kristillinen, vanhoillislestadiolainen muun muassa lähetystyöstä kertova kerran kuussa ilmestyvä aikakauslehti. Se on perustettu vuonna 1911 Kokkolassa. Lehden levikki on noin 24 000 kappaletta.
TUL:n pesäpallomestaruus 1931
karsintaryhmä 3
Napialan Pyrkivä lopputurnaukseen
Lopputurnaus
pelattiin 19.-20.9. Kuusankoskella
Beren (käskynhaltija)
Beren (Steward) Beren (stadhouder) Beren (namiestnik Gondoru)
Claude Shannon
Nuoruus ja opinnot
Valmistuttuaan hänestä tuli Massachusetts Institute of Technologyn tutkimusassistentti ja jatko-opiskelija. Hän työskenteli tuolloin Vannevar Bushin johtamassa työryhmässä, joka kehitti Rapid Selector -laitetta. Bushin kehotuksesta hän siirtyi sähkötekniikan osastolta matematiikan osastolle. Bush ehdotti hänelle algebrallisten menetelmien soveltamista genetiikkaan ja tästä aiheesta Shannon teki väitöskirjansa, joka valmistui 1940 nimellä An Algebra for Theoretical Genetics.
Sauli Hautala
Suku
Hautalan vanhemmat olivat maanviljelijä Iisakki Vihtori Hautala ja Fanny Elisabet Latikka.
House of Sweden
thumb|House of Sweden. House of Sweden on rakennus Yhdysvaltain pääkaupungissa Washingtonissa. Rakennuksessa toimii muun muassa Ruotsin Washingtonin-suurlähetystö ja ruotsalais-yhdysvaltalainen kauppakamari. Se on Ruotsin valtion kiinteistöviraston (Statens fastighetsverk, SFV) omistuksessa.
Rakennuksen ovat suunnitelleet ruotsalaiset arkkitehdit Gert Wingårdh ja Tomas Hansen. Se koostuu viidestä kerroksesta, ja sen kokonaispinta-ala on 7 500 neliömetriä. Rakennuksen rakennustyöt aloitettiin vuoden 2004 elokuussa ja ne saatiin päätökseen vuoden 2006 kesällä. Rakentaminen maksoi noin 480 miljoonaa Ruotsin kruunua. Suurlähetystö muutti rakennukseen vuoden 2006 elokuussa.
House of Sweden vihittiin käyttöön virallisesti 23. lokakuuta 2006. Paikalla olivat muun muassa kuningas Kaarle XVI Kustaa ja kuningatar Silvia sekä ulkoasiainministeri Carl Bildt ja Ruotsin Yhdysvaltain-suurlähettiläs Gunnar Lund.
När-TV
När-TV on Närpiössä toimiva paikallistelevisio, joka perustettiin maaliskuussa 1983. Alun perin sitä pyöritettiin harrastelijavoimin. Sen tarkoitus oli tarjota ohjelmapalveluja Suomen suurimmalle ruotsinkielisten keskittymälle. Viime aikoina on ollut Teoston kanssa ongelmia musiikin tekijänoikeusmaksuista.
New Wave of British Heavy Metal
Historia
thumb|[[Iron Maiden oli keskeinen yhtye punkrock-vaikutteisessa New Wave of British Heavy Metal -suuntauksessa.]]
Vin Mariani
thumb|250px|Vin Marianin mainontaa, paavi [[Leo XIII]] Vin Mariani oli korsikalaisen Angelo Marianin kehittämä juoma, joka koostui ranskalaisesta viinistä ja kokaiinista. Kokaiini oli peräisin liotetuista kokapensaan lehdistä.
H’erson
Historia
Kaupunki perustettiin aiemman venäläisen linnoituksen paikalle vuonna 1778, ja nimettiin Sevastopolin läheisyydessä sijaitsevan Khersonesoksen muinaisen asuinpaikan mukaan. H’ersonista tuli perustamisestaan lähtien merkittävä laivanrakentamisen keskus ja satama, josta vietiin erityisesti viljaa ja puutavaraa Eurooppaan. H’ersonista tuli entistäkin merkittävämpi vientisatama, kun Dnepr- ja Bugjokien välistä suistoa syvennettiin 1900-luvun alussa ja aiempaa suuremmat rahtialukset pääsivät satamaan.
Ukrainan itsenäisyyssodan (1917–21) aikana kaupunkia hallitsivat vuoroin ukrainalaiset, punaiset, ranskalaiset, puolalaiset ja valkoiset joukot. H’erson kärsi merkittäviä vahinkoja toisen maailmansodan aikana. Heinäkuusta 2020 lähtien kaupunki on ollut osa tuolloin perustettua Hersonin piiriä.
Liikenneyhteydet
H’erson on osa Ukrainan rautatieverkkoa, ja kaupungista on päivittäinen junayhteys Ukrainan suurimpiin kaupunkeihin. Hersonin alueella sijaitsee myös H’ersonin kansainvälinen lentoasema.
Erektio
Yleensä pelkästä erektiosta puhuttaessa tarkoitetaan miehen erektiota.
Kalevi Pollari
Pollarilla on oma paikkansa Radio Suomen Yöradiossa, jossa hän kunkin vuorokauden varhaisilla alkutunneilla kertoo jonkin tietyn kyseiseen päivään liittyvän tarinan, jonka jälkeen kuullaan enemmän tai vähemmän läheisesti asiaan liittyvä musiikkikappale otsikolla Nuotin vieressä. Pollari toimittaa tai on toimittanut lisäksi Radio Suomessa musiikkiohjelmia kuten Jokaniemen sävelradio, Iskelmäradio, Kersantti Pippuri, Rockradio, Nyrokradio, Nuotin vieressä, Suomi soi ja Kadonneen levyn metsästäjät sekä Yle Radio 1:ssa Muistojen bulevardi.
Erektio
Erektio ja ikä
Impotenssista puhutaan, kun siitin ei enää jäykisty tarpeeksi. Erektiohäiriöt lisääntyvät voimakkaasti iän myötä, mutta niitä esiintyy myös nuorilla. Nuorilla erektiohäiriöpotilailla ongelman syyt ovat usein psyykkisiä.
Putous (11. tuotantokausi)
Tulikoe ja näytön paikka
Tällä kaudella neljässä jaksossa näytön paikkaan joutui kaksi eniten ääniä saanutta.
Neliömetri
Neliömetri (tunnus m²) on SI-järjestelmän mukainen pinta-alan johdannaisyksikkö. Neliömetri on sellaisen neliön pinta-ala, jonka sivu on pituuden SI-perusyksikkö metri. Pinta-alan perusmittayksikkönä on metri × metri eli m².
Vinnytsjan alue
Hallinnollinen jako vuodesta 2020 ja suurimmat kaupungit
Piirien perustiedot löytyvät oheisesta taulukosta. Useat piireistä olivat olemassa jo ennen heinäkuuta 2020, mutta niiden aiempi pinta-ala ja väkiluku poikkesi uuden piirijaon mukaisesta tilanteesta.
Arja Hannus
Sekä Venlojen viestin että Tiomila-viestin Hannus voitti kerran.
Hiihtosuunnistuksessa Arja Hannus sai 14 MM-mitalia. Ensimmäiset mestaruutensa hän sai Aigenin kisoissa 1982 ja seuraavat Chapelle de Boisin kisoissa 1992. Hän palasi vielä välivuosien jälkeen takaisin huipulle Windischgarstenin MM-kisoissa 1998, jossa hän sijoittui molemmilla henkilökohtaisilla matkoilla neljänneksi ja sai viestissä hopeaa. Viimeisen maailmanmestaruutensa hän voitti Krasnojarskin MM-kisoissa 2000.
Murmaši
Maantiede
Tuulomajoki on padottu kunnan luoteisrajaa seuraavaksi Ala-Tuuloman tekojärveksi. Kunnan alueella sijaitsee osa Tuuloman rauhoitusalueesta. Hyötykaivannaisiin kuuluvat hiekka, sora, apatiitti ja titaani.
Puolan presidentinvaalit 1995
Puolan presidentinvaalit 1995 järjestettiin Puolassa 5. marraskuuta ja toinen kierros 19. marraskuuta 1995. Puolan tasavallan Demokraattisen vasemmiston liiton johtaja Aleksander Kwaśniewski ja istuva Sitoutumaton presidentti Lech Wałęsa etenivät toiselle kierrokselle. Kwaśniewski voitti vaalit, keräten 51,7 prosenttia äänistä, kun taas Lech Wałęsa keräsi 48,3 prosenttia äänistä.
Päivämies
SRK:n puheenjohtajan Olavi Voittosen (2007–2014) mukaan Päivämies on kristillinen viikkosanomalehti. Se kertoo vanhoillislestadiolaisuudesta ja sen toimintaympäristöstä sekä ottaa Voittosen mukaan rakentavasti kantaa keskeisiin yhteiskunnallisiin ja kirkollisiin kysymyksiin. Hänen mukaansa lehti on poliittisesti sitoutumaton ja tarkoitettu kaikkien luettavaksi. Päivämiehen perustamiskokouksen pöytäkirjojen mukaan Päivämies toimii vanhoillislestadiolaisuuden yhdyssiteenä. Lehti on arvostellut kirkon maallistumista.
Reino Jyrkilä
Jyrkilä syntyi Liperissä Yrjö Jyrkilän ja Feudosia Klementjevin pojaksi. Hän oli sotilasarvoltaan korpraali. Jyrkilä meni vuonna 1954 naimisiin Anja Aulikki Kaarina Turtiaisen kanssa ja sai kaksi poikaa ja yhden tyttären. Hän toimi maa- ja metsätalousvaliokunnassa ja pankkivaliokunnassa 1983–1986 sekä valtiontilintarkastajissa (vj) 1986–1991.
Jyrkilä kuoli synnyinkunnassaan Liperissä 67-vuotiaana.
Canzio
Ensimmäinen näytös
Paikka: Lehtimetsäinen seutu; perillä näkyy virta ja taaempana kallioinen tienoo.
Kolmas näytös
Mariamne on päättänyt mennä luostariin. Claudio ja Varro haluavat Marcian häipyvän. "Me annamme teille rahaa ja luotettavan suojellusmiehen tiellenne myötä", Claudio lupaa Marcialle. Canzion ja Claudion välit rikkoutuvat.
Henkilöiden nimet
Varro on muinaisten roomalaisten cognomen, ja sattumalta myös suomenkielisen varrota-verbin yksikön toisen persoonan imperatiivi. Nykyitaliassa Varroa ei juurikaan tavata. Mariamne on Herodesten hallitsijasuvussa yleinen naisennimi. Marcia viittaa espanjaan ja portugaliin. Nimen italiankielinen muoto on Marzia, sen kantajia on etenkin Pohjois- ja Keski-Italiassa. Claudio on yleinen miehennimi, varsinkin Pohjois-Italiassa. Enkeliä tarkoittava Angelo on vielä yleisempi, sitä kannetaan etenkin Lombardiassa. Gregorio on puolestaan harvinainen miehennimi. Sukunimenä se painottuu yhtäältä Luoteis-Italiaan, toisaalta Campaniaan ja Sisiliaan. Sukunimi Giotti keskittyy 2000-luvun Italiassa vahvasti Toscanan alueelle.
Kleofas Immanuel Nordlund
Laulukirjassa Viisikielinen on kaksi Nordlundin laulua
Lyyli Erjakka
Ura
Hän oli mukana myös työväenliikkeen toiminnassa. Vuoden 1905 suurlakon aikana Erjakka valittiin yhdeksän muun työläisnaisen kanssa Tampereella valtaa pitäneeseen suurlakkokomiteaan.
Perhe
Erjakka avioitui vuonna 1916 näyttelijä Julius Wilhelm Erikssonin kanssa, mutta pariskunta erosi myöhemmin. Heidän tyttärensä oli kirjailija Helvi Erjakka.
Bakersfield
Maantiede
Yhdysvaltojen Census Bureaun mukaan Bakersfieldin pinta-ala on 296,3 km² josta 292.9 km² maata ja 3,4 km² vettä. Veden osuus on 1,14%. Kaupungin koordinaatit ovat 35° 21′ 26″ N, 119° 1′ 54″ W.
Life of Agony
thumb|200px|Yhtyeen basisti Alan Robert. Life of Agony on yhdysvaltalainen, New Yorkissa vuonna 1989 perustettu metalliyhtye.
Pitkäranta
Maantiede ja ilmasto
Seudulla vallitsee lauhkea mannerilmasto. Talvi on pitkä ja leuto, kesä lyhyt ja viileä. Tammikuun keskilämpötila on –11,1 °C ja heinäkuun 15,6 °C. Vuotuinen sademäärä on 635 millimetriä. Sää on epävakainen koko vuoden ajan.
Liikenne, talous ja palvelut
Pitkärannassa toimii neljä lastentarhaa, kaksi keskikoulua, lasten luomistyön keskus ja ammattikoulu. Kulttuurilaitoksia ovat lasten taide- ja musiikkikoulut, kulttuuritalo, piirin keskuskirjasto, lastenkirjasto ja entisessä Walldenin talossa toimiva kotiseutumuseo. Terveys- ja sosiaalipalveluihin kuuluvat piirisairaala poliklinikkoineen, lastenpoliklinikka, sosiaalipalvelukeskus ja lastenkoti. Kaupungissa on vuonna 1998 valmistunut luterilainen ja vuonna 2000 valmistunut ortodoksinen kirkko. Entisen elokuvateatterin rakennuksessa toimii lasten ja nuorten urheilukoulu. Kaupungissa harrastetaan muun muassa jalkapalloa, koripalloa, lentopalloa, yleisurheilua, hiihtämistä ja jääkiekkoa.
Acroyoga
Roolit
Acroyogan pariharjoituksissa on olemassa kolme pääroolia. Pääroolit ovat pohja (base), lentäjä (flyer), ja varmistaja (spotter).
Abc-konjektuuri
Tarkemmat määritelmät
jossa Θ(n) on lukumäärä (korkeintaan n) niille kokonaisluvuille, jotka ovat jaollisia vain niillä alkuluvuilla, jotka jakavat n:n.
Ultimate Avengers
Ultimate Avengers on vuonna 2006 suoraan videolle julkaistu animaatioelokuva, joka perustuu Marvelin sarjakuvaryhmään Kostajat. Se voitti myös vuonna 2007 C.A.S. Award -palkinnon ja sai Golden Reel -ehdokkuuden. Elokuvassa keskitytään Kapteeni Amerikkaan, joka joutuu taistelemaan uudestaan samaa vihollista vastaan kuin toisessa maailmansodassa. Tällä kertaa hänellä on ryhmässään muita supersankareita, jotka eivät kuitenkaan aluksi tule toimeen ryhmänä. Elokuvan ohjasivat Curt Geda, Steven E. Gordon ja Bob Richardson. Pääosassa esiintyivät muun muassa Justin Gross, Andre Ware ja Olivia d'Abo.
AS Monaco Basket
AS Monaco Basket on monacolainen, Ranskan sarjajärjestelmässä pelaava koripalloseura.
Kioskikirjallisuus
1980-luvulta alkaen kioskikirjallisuuden markkinoita ovat hallinneet romanttiset lukemistot, joiden suurin tuottaja on kanadalainen Harlequin. Rikos- ja seikkailuviihde on vastaavasti kuihtunut. Suurimman osan kioskikirjallisuuden tarjonnasta on syönyt televisio ja muu sähköinen viihde.
Kiovan Rus
Nimi
Venäjästä käytettiin vasta 1700-luvulta lähtien yleisemmin nimeä Rossija, ja nimestä russki tuli nimenomaan isovenäläisiä eli nykyisiä venäläisiä tarkoittanut nimi erotuksena muista itäslaaveista. Toisaalta nimeä russki on myös käytetty esimerkiksi länsiukrainalaisista vielä 1900-luvulla.
Tesvisio
Historia
Säännölliset lähetykset aloitettiin 21. maaliskuuta 1956. Vuoden 1957 alusta kanava otti nimekseen TES-TV. Merkittävä osa kanavan ohjelmistosta oli mainoksia ja sponsoroitua ohjelmaa. Teknillisen korkeakoulun tiloissa toimittiin vuoteen 1959 asti, jolloin alettiin pohtia kanavan kaupallistamista.
Unionin ulkoasioiden ja turvallisuuspolitiikan korkea edustaja
Komission varapuheenjohtaja
Korkea edustaja on virkansa puolesta yksi komission varapuheenjohtajista. Korkean edustajan vastuulla on koordinoida komission ja muutoinkin unionin ulkoista edustusta koskevat asiat. Junckerin komissioon kuulunut korkea edustaja Federica Mogherini johti Euroopan unionin laajentumisesta ja naapuruussuhteista, kansainvälisestä yhteistyöstä ja kehityksestä, humanitaarisesta avusta ja kriisinhallinnasta sekä kaupasta vastanneista komissaareista muodostettua ryhmää. Von der Leyenin komission korkean edustajan Josep Borrellin salkuksi määriteltiin ”Vahvempi EU maailmannäyttämöllä”.
Nimitys ja erottaminen
Korkean edustajan valinta ja nimitys on erillään komissaarien valinnasta. Esimerkiksi vuonna 2019 Eurooppa-neuvosto valitsi ehdokkaansa korkeaksi edustajaksi yhtäaikaisesti komission puheenjohtajaehdokkaan kanssa ja nimitti hänet virkaansa ennen kuin hyväksyi luettelon komissaariehdokkaista. Komission on kuitenkin saatava kokonaisuutena Euroopan parlamentin hyväksyntä. Parlamentti kuulee ehdokkaita, myös korkeaa edustajaa. Parlamentti voi sitten hyväksyä tai hylätä esitetyn komission. Korkea edustaja astuu virkaan yhtäaikaisesti uuden komission kanssa parlamentin hyväksynnän jälkeen. Korkean edustajan kausi on sama kuin komission, viisi vuotta.
Historia
Ensimmäisenä korkeaksi edustajaksi Amsterdamin sopimuksen voimaantulon jälkeen nimitettiin espanjalainen Javier Solana, joka korvasi neuvoston pääsihteeri Jürgen Trumpfin lokakuussa 1999. Solana oli aiemmin ollut Espanjan ulkoministeri ja Naton pääsihteeri. Solanasta tuli hyvin näkyvä henkilö Euroopan diplomatiassa. Hänen kaudellaan hänen alaisuudessa olevien virkamiesten määrä kasvoi viidestäkymmenestä yli kuuteensataan. Amsterdamin sopimuksen sisältö korkean edustajan tehtävistä ei ollut kirjattu tarkasti, joten Solanan persoonallisuus vaikutti viran sisältöön. Käytännössä neuvosto salli Solanan tehdä enemmänkin kuin mitä sopimus oli hänen tehtävikseen asettanut. Myös tehtävienjako neuvoston puheenjohtajamaan kanssa oli epäselvä, ja tiheään vaihtuvien puheenjohtajamaiden suhtautuminen Solanaan vaihteli. Komission ulkoasioista vastaavia komissaareja hänen kaudellaan olivat Chris Patten ja Benita Ferrero-Waldner. Solanan ja Pattenin lämpimistä suhteista huolimatta neuvoston ja komission virkamiehistöllä oli kiistaa toimielinten tehtävien jaosta.
Sopimuksella Euroopan perustuslaista oli tarkoitus luoda unionin ulkoasiainministerin virka. Sopimus kuitenkin hylättiin, ja osa sen sisällöstä astui muutettuna voimaan Lissabonin sopimuksessa. Ministeriyteen viittaavasta nimikkeestä luovuttiin useiden muiden valtiollisina koettujen symboleiden tavoin. Tästä huolimatta ilmaisua ”Euroopan unionin ulkoministeri” tai muuta samankaltaista nimitystä käytetään toisinaan epävirallisesti tarkoitettaessa korkeaa edustajaa.
Volynian alue
Hallinnollinen jako ja kaupungit
Ukrainassa aluehallinnon toista tasoa edustavat piirit (raion).
Pirkko
Nimen alkulähteenä on Birgitta. Pirkon samoin kuin Birgitankin nimipäivä on 7. lokakuuta, Pyhän Birgitan muistopäivänä. Vuosina 1890–1907 Pirkko vietti päiväänsä myös 1. helmikuuta, irlantilaisen Pyhän Brigidin muistopäivänä.
Juséliuksen mausoleumin freskot
Paratiisi
Kuorihuoneen oviaukon yläpuolella olevan Paratiisin etualalla kuvataan pohjoista kevätmaisemaa, johon kuuluvat nuori mänty ja vihreä koivu. Taustalla ovat korkean muurin erottamat Eedenin puutarha ja kultainen linna, jonne pohjolan asukkaat kuoltuaan matkaavat kiemurtelevaa polkua pitkin. Portin luona on kaksi valkoasuista hahmoa, jotka ilmeisesti kuvaavat Sigrid Juséliusta ja Impi Marjatta Gallen-Kallelaa. Vartiotornin alapuolella näkyy suojelusenkelinä siivekäs Pallas Athenen hahmo.
Long Beach
Historia
thumb|vasen|225px|Museo- ja hotellilaiva [[RMS Queen Mary Long Beachissa.]] Ensimmäinen eurooppalaistaustainen henkilö nykyisen Long Beaching alueella oli espanjalainen tutkimusmatkailija Juan Rodríguez Cabrillo, joka ankkuroi laivansa Long Beachin rannikolle vuonna 1542. Ensimmäiset siirtolaiset alueelle saapuivat kuitenkin vasta vuonna 1784, jolloin espanjalainen sotilas Manuel Nieto sai suuren alueen maata paikalta. Maat jaettiin sittemmin kahteen suureen tilaan nimeltä Rancho Los Alamitos ja Rancho Los Cerritos. Vuonna 1866 Lewellyn Bixby osti tiloista jälkimmäisen ja Bixbyn suvulla oli sittemmin suuri merkitys alueen kehityksessä. Varsinainen kaupunki alkoi muodostua 1880-luvulla. Vuonna 1880 W.E. Willmore laati alueelle kaupunkisuunnitelman ja kaupunki asutettiin vuonna 1882. Kaupunki tunnettiin alun perin nimellä Willmore City suunnittelijansa mukaan. Vain muutama vuosi myöhemmin alueelle alkoi saapua suuria määriä matkailijoita ja paikkaa alettiin rakentaa toden teolla. Vuonna 1888 Willmore City nimettiin uudelleen ja se sai nykyisen nimensä Long Beach pitkän hiekkarantansa mukaan. Samalla Long Beachistä tuli hallinnollisesti kaupunki. Vuosien 1902 ja 1910 välillä Long Beach oli Yhdysvaltojen nopeimmin kasvava kaupunki.
Talous
Teollisuus ja palvelut muodostavat Long Beachin talouden huomattavimmat osa-alueet. Kaupungissa valmistetaan esimerkiksi lentokoneita, laivoja ja elintarvikkeita. Kaupungissa on myös öljynjalostusta, sekä meritutkimusta. Long Beachin satama on yksi maailman vilkkaimmista satamista. Los Cerritosin kanava yhdistää Long Beachin sataman viereiseen Los Angelesin satamaan. Kaupungissa käy lisäksi vuosittain noin 6 miljoonaa matkailijaa.
Saksan Grand Prix 1953
Saksan Grand Prix 1953 oli Formula 1 -sarjan osakilpailu, joka ajettiin 2. elokuuta 1953 Nürburgring Nordschleife -radalla. Kilpailun voitti Giuseppe Farina, jolle voitto oli kauden ensimmäinen.
Stone Cold Steve Austin
Steve James Anderson Williams (s. 18. joulukuuta 1964 Victoria, Texas) on yhdysvaltalainen entinen showpainija ja nykyinen elokuvanäyttelijä. Hänet tunnetaan parhaiten kehänimellä ”Stone Cold” Steve Austin, jonka alla hän on esiintynyt vuodesta 1996 lähtien WWE:ssä. Steve Austin käytti lopetusiskunaan Stone Cold Stunneria.
Ateismin historia
Renessanssi, uuden ajan alku ja valistus
Denis Diderot, jota syytettiin ateistiksi, totesi, ettei häntä yksinkertaisesti kiinnostanut jumalan olemassaolo. Voltairelle kirjoittamassaan vastauksessa hän totesi: ”On tärkeää, ettei sekoita myrkkykatkoa persiljaan; mutta ei lainkaan uskooko vai ei Jumalaan.”
1800-luku ja 1900-luvun alku
Looginen empirismi oli uskonnon kuten kristillisen teologian vastainen ajatussuunta. Loogiset empiristit vastustivat uskoa yliluonnolliseen ja katsoivat esimerkiksi hermeneutiikan, fenomenologian ja marxilaisen dialektiikan olevan tieteeksi naamioitua mielipidekirjallisuutta.
The Independent
The Independent on brittiläinen sanomalehti. Se perustettiin vuonna 1986. Perustajina olivat kolme The Daily Telegraphin jättänyttä journalistia: Andreas Whittam Smith, Stephen Glover ja Matthew Symonds.
Fort Boyard
Rakentaminen
pienoiskuva|Fort Boyard. Linnakkeen rakentamista oli suunniteltu jo vuonna 1666 arsenaalin valmistuttua, mutta Sébastien Le Prestre de Vauban kehotti kuningas Ludvig XIV:tä hylkäämään hankkeen toteamalla, että ”on helpompi tarttua kuuhun hampailla kuin suorittaa sellainen suurtyö sellaisessa paikassa”.
The Independent
Lehden perustamisen aikaan Rupert Murdochin News International taisteli ammattiliittoja vastaan ja irtisanoi yli viisi tuhatta työntekijää. Useat ammattijournalistit jättivät Murdochin lehdet, ja Independent sai ammattitaitoista toimituskuntaa. Independent haastoi The Guardianin liberaalien lukijoiden markkinoilla, ja sen levikki nousi vuonna 1989 ennätykselliseen 400 000:een. Kova kilpailu johti myös hintasotaan, eikä Independentin sunnuntainumero kerännyt tarpeeksi ostajia.
Fort Boyard
Rakentaminen
Toisen keisarikunnan lopulla linnake muutettiin vankilaksi, ennen kuin se hylättiin 1900-luvun alussa. Ajan kuluessa linnake rapistui huollon puutteessa. 1950-luvulla linnakkeen osti yksityishenkilö, ja 1961 se siirtyi Charente-Maritimen departementin omistukseen.
The Independent
1990-luvun alussa julkaisijan Newspaper Publishing talousvaikeudet kävivät ilmeisiksi. Maaliskuussa 1995 Tony O’Reillyn yhtiöt ja Mirror Group Newspapers jakoivat yhtiön äänivallan (O’Reilly 43 %, MGN 43 % ja Prisa (El País), 12 %). Huhtikuussa 1996 O'Reilly osti 54 % yhtiöstä ja otti vastattavakseen sen velat. Päätoimittajaksi tuli Simon Kelner huhtikuussa 1998. Lehden levikki oli tällöin enää alle 200 000.
Euryale
Euryale (, 'pitkäaskelinen') viittaa kreikkalaisessa mytologiassa useaan eri naishahmoon.
Itzcóatl
Itzcóatl oli 4. asteekkihallitsija, joka hallitsi 1427 (tai 1428) – 1440. Hän voitti Meksikon laaksoa hallinneet tepaneekit. Itzcóatl solmi kahden muun tepeneekkeja vastustaneen valtion kanssa kolmiliiton, josta tuli myöhemmän asteekkien suurvallan ydin. Meksikon laakson eteläosa joutui asteekkien kolmiliiton haltuun, ja lopulta valtakunta laajeni hieman laakson ulkopuolellekin.
Paul J. Crutzen
Ura
Vuosina 1969–1971 Crutzen työskenteli Oxfordissa Euroopan avaruustutkimusjärjestön palveluksessa. Crutzen toimi 1977–1980 Boulderissa National Center for Atmospheric Researchin (NCAR) tutkimusjohtajana ja työskenteli sen jälkeen Saksassa Max Planckin kemian instituutissa (Max Planck Institut für Chemie) kunnes jäi eläkkeelle vuonna 2000. NCAR:n vuosinaan hän tutki Brasilian metsien polttamisen vaikutusta ilmastonmuutokseen. Paloissa vapautuva hiilidioksidi voimistaa kasvihuoneilmiötä, mutta noki estää auringon säteilyn pääsyä maahan ja hidastaa lämpenemistä. Tämän huomaaminen innoitti Crutzenia tutkimaan suurten nokimäärien vaikutusta ilmakehässä. Hän laski, että ydinsodan aiheuttamat pilvet muuttaisivat ilmastoa selvästi kylmemmäksi, ja esitteli käsitteen ydintalvi. Tulokset esiteltiin vuonna 1982 ilmestyneessä artikkelissa ”The Atmosphere After a Nuclear War: Twilight at Noon”. Crutzen sai vuonna 1989 Tyler-palkinnon, jonka perusteluissa mainitaan Crutzenin tärkeimmiksi tutkimuskohteiksi otsoni, ydintalvi ja ihmiskunnan kyky pilata maapallon ilmakehä.
Ferdinand Heine
Hänen poikansa Ferdinand Heine nuorempi oli myös lintutieteilijä.
Le Soir
Google-kiista
Lehti saavutti jonkin verran huomiota Internetissä haastettuaan onnistuneesti Googlen tekijänoikeusrikkomuksen takia. Tapaus perustui siihen, että Google saattoi osia lehden verkkosivustosta saataville hakupalvelunsa sekä Google Newsin kautta ja teki näin senkin jälkeen, kun artikkelit oli poistettu lehden sivuilta. Belgialaisen tuomarin päätöksen mukaan käytäntö ei ollut sopusoinnussa Belgian asetusten kanssa ja Google määrättiin syyskuussa 2006 poistamaan sivuiltaan kaikki tekijänoikeusrikkomukset päivittäisten miljoonan euron sakkojen uhalla. Google toimi päätöksen mukaisesti ja poisti hakemistostaan kaikki linkit belgialaiseen sanomalehteen.
Karjalan metsäsissit
Metsäsissiliikkeen loppu
thumb|267 px|Vuonna 1998 Suomussalmella Raatteen Portin pihapiirissä palajastettiin Vienan vapaussoturien ja pakolaisten muistomerkki. Metsäsissien jouduttua alakynteen ylivoimaisia venäläisiä vastaan, kärsien kaiken lisäksi elintarvike-ja ammuspulasta, Karjalan Metsäsissijärjestön jäsenet ja johto sekä Karjalan Metsässissirykmentin rippeet vetäytyivät Suomen puolelle rajaa. Metsäsissien mukana siirtyi Suomeen tuhansia karjalaisia pakolaisia. Viimeisten metsäsissien, 267 miehen taisteluvahvuisen Vienan Rykmentin, taistelut päättyivät helmikuun lopulla 1922. Metsäsissijärjestö oli alussa täysin karjalainen, mutta loppupuolella metsäsissejä jo johti suomalainen jääkärimajuri Paavo Talvela.
Phillip Parker King
thumb|150px|Phillip Parker King thumb|200px|P. P. Kingin matkat Phillip Parker King (13. joulukuuta 1791 Norfolkinsaari – 26. helmikuuta 1856 Sydney) oli australialainen tutkimusmatkailija, laivastoupseeri ja lintutieteilijä.
Ylli
Ylä-Keiteleen hyttirakenteet purettiin Suolahdessa vuonna 1954, ja laivasta poistettiin höyrykone ja kattila. Kone myytiin Alajärven Sahalle, jossa sitä käytettiin sähkögeneraattorin pyörittämiseen. 1970-luvulla höyrykone myytiin romuksi. Kattila romutettiin jo laivasta poistettaessa.
Win-t
Verkko tukee tietojen synkronointia, VoIP:ia,QoS:sia ja IPv4 over IPv6:sta. Win-T toimii kenttäsovelluksena GIG:lle eli Global Information Gridille. Win-T pystyy 64-512kb/s nopeuksiin riippuen etäisyyksistä ja linkitettyjen kulkuneuvojen määrästä.
Chicopee
United States Census Bureaun mukaan Chicopeen pinta-ala on 61,9 km², josta vettä on 4,31 %. Kaupunki sijaitsee Connecticutjoella ja sen pohjoisosan läpi virtaa Chicopeejoki.
Antti Hyvönen
Toimitsijana SSTP:ssa ja SKP:ssa
Antti Hyvönen vaihtoi paikkakuntaa Kominternin käskyjen mukaan. Tampereen alueella toimiessaan Hyvönen piti vankilassa kuolleen Yrjö Mäkelinin muistoksi palopuheen, jonka vuoksi joutui lähtemään pakoon puhujapaikalta. Tällä kertaa hänen salanimensä oli liiankin varomaton, nimittäin Yrjö Murto - samanniminen mies nimittäin oli tunnettu paikkakunnan työväenyhdistyksessä ja sittemmin eduskunnassakin ja hänen tapaamistaan Hyvösen piti hieman sitten varoa.
Hyvönen hoiti SKP:n ulkomaanbyroota, joka sai toimintaohjeensa Kominternilta ja toimitti käskijälleen tiedustelutietoa. SKP:n Tukholman toimitsijana hän järjesti propagandalehtiä Suomeen Yrjö Enteen kanssa. Tukholmaan Hyvösen seuraajaksi määrättiin Arvo Poika Tuominen, joka Stalinin hirmuhallintoa läheltä nähneenä sanoutui heti talvisodan sytyttyä irti kommunismista ja jatkoi toimintaansa sosiaalidemokraattina.
Sodanaikainen toiminta
Jatkosodan aikana Hyvönen oli piiritetyssä Leningradissa, ensin tekemässä suomalaisille suunnattua propagandaa ja myöhemmin puna-armeijan poliittisen hallinnon tehtävissä. Puna-armeijan majurina Hyvönen toimi yhteistyössä tiedustelumiesten kanssa sotavankien kuulustelijana ja muissa tehtävissä.
Wario World
Tarina
Wario Worldissa maaginen musta timantti on muuttanut kaikki Warion kulta-aarteet ja jalokivet hirviöiksi ja lähettää Warion erikoiseen maailmaan. Warion täytyy tuhota Musta Timantti saadakseen aarteensa takaisin.
Kauno Kallio
pienoiskuva|pysty|[[Taivalkosken kirkko]] pienoiskuva|pysty|[[Enon kirkko|Enon kellotapuli]] Kauno Sankari Kallio (31. heinäkuuta 1877 Ruovesi, Suomi – 29. kesäkuuta 1966 Helsinki, Suomi) oli suomalainen arkkitehti, joka on suunnitellut muun muassa kirkkoja ja hautamuistomerkkejä. Hän oli Oiva Kallion veli ja työskenteli veljensä kanssa.
Päätie
Päätiellä voidaan tarkoittaa:
Chaosnet
Pakettikytkentäinen Chaosnet kehitettiin alun perin MIT:n Lisp-koneiden verkottamiseen. Sen nimi, suomeksi ”kaaosverkko”, viittaa siihen, että verkossa ei ole mitään keskitettyä palvelinta tai muuta kokonaisuutta valvovaa osaa. Verkkoa suunniteltaessa kiinnitettiin huomiota suorituskykyyn ja järjestelmän yksinkertaisuuteen. Lisäksi se kehitettiin nimenomaan lähiverkkokäyttöön, ei pitkiä etäisyyksiä varten. Fyysisenä siirtotienä eli eetterinä Chaosnet-toteutuksissa käytetään tyypillisesti koaksiaalikaapelia.
Pariisin salaisuudet
thumb|Pariisin salaisuudet I – Prinssi ja katulaulajatar (Arvi A. Karisto 1923). Kannen tekijä tuntematon. Pariisin salaisuudet (Les Mystères de Paris) on ranskalaisen kirjailijan Eugène Suen (1804–1857) Journal des Débats -lehdessä alun perin jatkokertomuksena 19. kesäkuuta 1842 – 15. lokakuuta 1843 julkaistu romaani. Romaani oli hyvin suosittu aikanaan, mutta se on myös merkittävä romaanitaiteen kannalta. Se oli yhteiskunnallisesti tiedostava ja enteili vuoden 1848 helmikuun vallankumousta. Karl Marx kirjoitti Suen romaanista poleemisen kriittiseen sävyyn teoksessaan Pyhä perhe.
Helvi Erjakka
Henkilöhistoria
Erjakan vanhemmat olivat Julius Wilhelm Eriksson ja Lyyli Eriksson, jotka olivat molemmat näyttelijöitä. Erjakka kävi seitsemän luokkaa oppikoulua ja näytteli Tampereen työväen teatterissa ja Tampereen teatterissa. Teatterityön lisäksi hänellä oli rooli yhdessä pitkässä elokuvassa, Nyrki Tapiovaaran Miehen tiessä (1940). Erjakka oli naimisissa kahdesti. Hänen ensimmäinen puolisonsa oli Olli Nuorto (1936–1938) ja toinen Urmas Kaarlo Rania (1939–1941).
Hopeatiira
Esiintyminen
Hopeatiirat elävät lisääntymisaikana kahtaalla Pohjois-Amerikassa, pohjoisessa Kanadan keskiosien eteläosissa ja Yhdysvaltain koillis- ja länsiosien sisämaassa, sekä lounaassa Marylandista ja Virginiasta Louisianaan ja Texasiin ulottuvalla rannikkovyöhykkeellä. Thomas Nuttall kuvaili lajin holotyypin Saskatchewanjoelta vuonna 1834. Lajin elinympäristön ala on 1 806 000 neliökilometriä ja maailman populaation koko 120 000 yksilöä. Sen pohjoiset populaatiot ovat muuttolintuja, jotka talvehtivat Yhdysvaltain eteläosissa, Keski-Amerikassa ja Karibialla. Laji on tavattu harhautuneena Länsi-Euroopassa muutamia kertoja, ei kuitenkaan Suomessa.
Elinympäristö
Lisääntymisaikana laji asuu vesistöjä ympäröivillä soilla, mutarannoilla, palsoilla, mätänevillä ruokolautoilla ja piisamien pesäkeoilla. Se elää pääasiassa alavilla mailla, mutta paikoin Kalliovuorilla aina 1 600 metrin korkeudelle merenpinnasta. Merialueella laji pesii vain suojaisissa sisäsaaristoissa saarien lampareilla ja suola-altailla. Pesimäajan ulkopuolellakin lajia tavataan enimmäkseen sisämaassa ja rannikoilla, harvoin ulompana merellä.
Tom Denney
Levytuottaja ja sooloura (2009-)
26. kesäkuuta 2011 ilmoitettiin, että Denney julkaisisi soolo-EP:n saman vuoden syksyllä omassa levy-yhtiössään 33 Recordsissa. Lyhyt esittely rap-kappaleesta "I'm gangsta" julkaistiin samana päivänä. Kappale julkaistiin syksyllä singlenä.
Fiilaten ja höyläten
Fiilaten ja höyläten on Rauli Badding Somerjoen Suomen singlelistan ykköseksi noussut läpimurtokappale vuodelta 1973. Se on käännös Chuck Berryn kappaleesta ”Reelin’ and Rockin’” vuodelta 1957, mutta Jarkko Laineen kynästä se sai 1970-luvun alkuvuosille tyypillisen suorasukaisen suomennoksen, jossa ei kerrota läpi yön tanssimisesta vaan varsin peittelemättä seksin harrastamisesta. Levytyksellä Baddingiä säestää Seppo Hovin yhtye, ja sovituksen on tehnyt Antero Jakoila.
Taka-Karpatia
Väestö
thumb|right| Taka-Karpatian alueen väestö äidinkielen mukaan Ukrainan vuoden 2001 väestönlaskennassa. Sinisellä [[ukrainan kieli|ukrainankieliset, punaisella unkarinkieliset ja vihreällä romaniankieliset.]]
Anni Kärävä
Kärävä valittiin Suomen vuoden 2018 Pyeongchangin olympialaisiin osallistuvan joukkueeseen, mutta hän loukkasi polvensa vajaa viikko ennen kisoja ja joutui jättämään kisat väliin. Hän olisi ollut Suomen joukkueen nuorin urheilija ja ensimmäinen 2000-luvulla syntynyt suomalainen olympiaedustaja.
Jennifer Schecter
3. tuotantokausi
Jenny on ollut psykiatrisessa sairaalassa hoidossa ja viettänyt myös aikaa vanhempiensa kanssa. Hän palaa paremmin voivana Los Angelesiin uuden butch-tyttöystävänsä Moira Sweeneyn (Daniela Sea) kanssa. Moira alkaa tuntea itsensä mieheksi ja haluaa itseään kutsuttavan nimellä Max. Jenny tapaa myös yhdessä Maxin kanssa Timin, joka on mennyt kihloihin ja jolle on syntymässä vauva. Jennyn suorapuheisuus aiheuttaa paljon konflikteja Jennyn ja Maxin välillä. Jenny kun sanoo mitä ajattelee. Jenny kirjoittaa myös kirjaa elämästään ja kokemuksistaan. Hänen kirjansa myös herättää New Yorkissa mielenkiintoa ja niinpä hän matkaa New Yorkiin ja saa sopimuksen kirjansa julkaisemiseen.
6. tuotantokausi
Viimeisen tuotantokauden lopussa näytetään Tinan ja Betten uima-altaasta kuolleena löydetty Jenny. Tämän jälkeen aletaan näyttää kolmen kuukauden takaisia tapahtumia, alkaen siitä hetkestä kun Jenny kävelee pois Shanen ja Nikkin luota yllätettyään heidän harrastavan seksiä. Jenny ajaa kotiin Shanen ajaessa häntä takaa. Jennyn saavuttua kotiin riitelevät he Shanen kanssa kunnolla Jennyn heitellä Shanea esimerkiksi koristelampulla. Jenny heittää Shanen ulos ja Shane päätyy läheiseen baariin ryyppäämään Nikkin sattuessa samaan baariin. Nikkin flirttaillessa Shanelle saa Nikki tekstiviestin Jennyltä, että hän olisi tervetullut luokseen niin halutessaan. Shane kehottaa Nikkiä menemään Jennyn luokse ja niinpä hän lähteekin. Shane jää baariin ryyppäämään kunnes Kit raahaa hänet sohvalleen. Shane kertoo tuntemuksistaan ja siitä kuinka pahoillaan hän on Jennyn loukkaamisesta ja kuinka paljon hän välittää Jennystä, Kit kehottaakin Shanea taistelemaan Jennystä luovuttamisen sijaan. Nikkin mennessä Jennyn luo harrastavat he raivokasta seksiä. Aamulla herätessään luulee Nikki kaiken olevan kunnossa heidän välillään kunnes Jenny haukkuu hänet tyhmäksi lumpuksi ja heittäen hänet ulos. Nikki lähtee mutta raivoaa talossaan ystävilleen tappavansa Jennyn.
Aiheesta muualla
List of The L Word characters
Wintersun
Wintersun on Ensiferumin entisen laulaja-kitaristin, Jari Mäenpään, perustama metallimusiikkiyhtye. Yhtye yhdistää musiikissaan muun muassa power-, black-, folk-, gootti-, doom- ja progressiivisen metallin.